OpenLLM-France/wikimedia huggingface dataset:
# Antonio José de Rego

Antonio José de Rego (nascut a Lisboa, ciutat en què morí després del 1821) fou un compositor portuguès.
Va ser director d'orquestra de diversos teatres de la capital portuguesa i va compondre les òperes El trionfo di Emilia; Il conti di Saldagna i Alessandro in Efeso. També va compondre la música per a diferents comèdies i deixà, a més, diverses obres religioses.

## Bibliografia

* Enciclopèdia Espasa, vol. 50, pàg. 258. (ISBN-84-239-4550-2)
# Apiòidies

Apioideae és una subfamília de plantes amb flors dins la família de les apiàcies. Té uns 400 gèneres i unes 3.500 espècies. El Apioideae es troben en tot el món, però amb èmfasi en les zones temperades del nord.

## Característiques

Són característiques comunes a tots els tàxons de la subfamília:
* No presentar estípules.
* L'endocarpi es compon d'una capa de cèl·lules i no està lignificat.
* Tenir conductes d'oli.
Els representants d'Apioideae solen tenir umbel·les compostes. La majoria de les espècies són herbàcies, però algunes estan més o menys lignificades com en els gèneres Bupleurum i Myrrhidendron.

## Tribus i subtribus

* Aciphylleae
* Annesorhizeae
* Apieae
* Bupleureae
* Careae
* Chamaesieae
* Choritaenieae
* Coriandreae
* Echinophoreae
* Erigenieae
* Heteromorpheae
* Komarovieae
* Lichtensteinieae
* Marlothielleae
* Oenantheae
* Phlyctidocarpeae
* Pimpinelleae
* Pleurospermeae
* Pyramidoptereae
* Saniculeae
* Scandiceae
** Daucinae
** Ferulinae
** Scandicinae
** Torilidinae
* Selineae
* Smyrnieae
* Steganotaenieae
* Tordylieae
** Tordyliinae

## Enllaços externs

* Apioideae en Uniprot Taxonomy
# Associació Internacional del Transport Aeri

* «IATA» redirigeix aquí. Vegeu-ne altres significats a «IATA (desambiguació)».
L'Associació Internacional del Transport Aeri (sovint citada amb l'acrònim IATA de l'anglès International Air Transport Association) és una organització comercial internacional d'empreses dedicades al transport aeri. Té la seu a Mont-real, on l'Organització d'Aviació Civil Internacional hi té també la seu. Les oficines executives estan situades a l'aeroport internacional de Ginebra (Suïssa).
La missió de IATA és representar, impulsar i servir a la indústria dedicada al transport aeri. Més de 230 aerolínies formen part de IATA, les quals representen un 93% del tràfic aeri regular internacional. Tony Tyler és director general i executiu en cap des de l'1 de juliol de 2011. En l'actualitat, IATA és present en més de 150 països coberts a través de 101 oficines repartides per tot el planeta.

## Història

L'Associació Internacional del Transport Aeri es va formar el 19 d'abril de 1945 a l'Havana (Cuba). IATA és la successora de l'antiga International Air Traffic Association (Associació Internacional de Tràfic Aeri), fundada a La Haia (Països Baixos) el 1919, l'any dels primers serveis regulars internacionals del món. Quan es va fundar, IATA tenia 57 membres de 31 països, principalment d'Europa i Amèrica del Nord.

## Missió de IATA

* Representar: Més de 230 aerolínies formen part de IATA, les quals representen un 93% del tràfic aeri regular internacional.
* Liderar: IATA ajuda a les aerolínies simplificant els processos i incrementant la conveniència dels passatgers mentre redueix costos i n'augmenta l'eficiència.
* Servir: IATA assegura a les persones el transport aeri arreu del món a través de la seva xarxa d'aerolínies i, a més, proveeix suport professional essencial i una gamma de productes i serveis experts com publicacions, entrenaments i consultes. IATA ofereix beneficis a totes les parts involucrades en el comerç aeri:
* Per als consumidors: simplifica els processos de viatge i transport, mentre manté els costos baixos.
* Permet que les aerolínies operin de manera segura, eficient i econòmica; sota les normes establertes.
* Serveix d'intermediari entre el passatger, els agents de càrrega i les aerolínies.
* Una àmplia xarxa de proveïdors de serveis veuen IATA com un proveïdor sòlid en una varietat de solucions industrials.
* Pels governs, IATA assegura que puguin estar ben informats de les complexitats de la indústria de l'aviació.

## Referències

* ↑ «Associació Internacional del Transport Aeri». Gran Enciclopèdia Catalana. Barcelona: Grup Enciclopèdia Catalana.
* ↑ «CEO Biography: Tony Tyler, Director General and CEO» (en anglès). IATA. Arxivat de l'original el 19 de març 2017. [Consulta: 7 setembre 2014].

## Vegeu també

* Codi d'aeroports IATA
* Designador d'aerolínies IATA

## Enllaços externs

* Associació Internacional del Transport Aeri - Lloc web oficial
# Asimov (desambiguació)

«Asimov» té aquests significats:
* Isaac Asimov, un prolífic escriptor i científic.
* (5020) Asimov, un asteroide de la sèrie (1981 Ex 19)
* Asimov (cràter marcià), un cràter d'impacte al quadrangle Noachis de la regió Noachis Terra del planeta Mart.
* Psicohistòria (Asimov), la ciència matemàtica desenvolupada per Hari Seldon.
# Brélidy

Brélidy (en bretó Brelidi) és un municipi francès, situat a la regió de Bretanya, al departament de Costes del Nord. L'any 1999 tenia 335 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 312 | 357 | 316 | 336 | 325 | 335 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| -1995 | Henri Bouget | Divers gauche |
| 1995-2006 | Pierre-Yves Perennes | Divers gauche |
| 2006 | Eugène Creurer | |
| 2006- | Pierre-Marie Guarrel | Divers droite |
# Adel (Iowa)

Adel és una població dels Estats Units a l'estat d'Iowa. Segons el cens del 2000 tenia 3.435 habitants.

## Demografia

Segons el cens del 2000, Adel tenia 3.435 habitants, 1.369 habitatges, i 898 famílies. La densitat de població era de 405,6 habitants per km².
Dels 1.369 habitatges en un 37% hi vivien nens de menys de 18 anys, en un 53,3% hi vivien parelles casades, en un 9,4% dones solteres, i en un 34,4% no eren unitats familiars. En el 30,3% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,5% tenia menys de 18 anys, un 7,2% entre 18 i 24, un 29,5% entre 25 i 44, un 20,6% de 45 a 60 i un 14,1% 65 anys o més.
L'edat mediana era de 36 anys. Per cada 100 dones de 18 o més anys hi havia 83,2 homes.
La renda mediana per habitatge era de 39.423 $ i la renda mediana per família de 47.065 $. Els homes tenien una renda mediana de 34.234 $ mentre que les dones 26.516 $. La renda per capita de la població era de 19.743 $. Entorn del 3,1% de les famílies i el 4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Adel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Adel». American Fact Finder. Oficina del Cens dels Estats Units, 12-01-2010.
# Tal·lit qatan

El Tal·lit qatan (en hebreu: טלית קטן) és una peça de roba religiosa jueva.
Està feta amb seda, amb llana, o bé amb lli (tot i que una mateixa peça de roba no pot contenir alhora llana i lli, combinació coneguda com shatnez) i té quatre serrells als extrems, uns serrells coneguts com tsitsit.
El tal·lit qatan (petit tal·lit) té forma d'armilla, i es pot portar sota la roba habitual de treball (o bé a sobre). També es pot dur tot el dia, i no només en ocasions especials o durant la pregària, sinó en fer les activitats quotidianes, fins i tot a la feina.
Normalment els que porten el tal·lit qatan solen ser homes jueus observants de les mitsvot (manaments), encara que els nens també el poden portar. No és habitual que les dones en portin, excepte a les congregacions reformistes i a les conservadores (però no a les ortodoxes).
# Het Laatste Nieuws

Het Laatste Nieuws (neerlandès per a «Les últimes notícies») és un diari de Bèlgica en neerlandès. Va ser creat el 7 de juny del 1888 a Brussel·les pel llibre pensador i liberal Julius Hoste (1848-1933). Avui, amb el diari de centre esquerra De Morgen fa part del grup multimèdia De Persgroep. El 1963 va absorbir el diari De Nieuwe Gazet («El Diari Nou»), fundat el 1897, però el títol es va mantenir en la versió local per a la regió d'Anvers. El 2015 els dos títols tenien junts una tirada de 309.497 exemplars.
A la Bèlgica força polaritzada de finals del segle xix en tres blocs ideològics (catolicisme, liberalisme i socialisme), era una diari radicalment anticlerical i liberal. Julius jr. (1884-1954) va continuar l'obra del seu pare, però va ampliar el lectorat en moderar el to, augmentar les notícies regionals i crear un quadern dedicat a l'esport. Durant la Primera Guerra Mundial no va parèixer. Durant la Segona Guerra Mundial Julius Hoste júnior va fugir cap al Regne Unit. Uns periodistes que van quedar-se a Bèlgica van trobar un modus vivendi amb l'ocupant alemany i el ministre de la Propaganda Joseph Goebbels (1887-1945) per publicar un diari «neutral», contra la voluntat del fill del fundador. Aquesta neutralitat va ser fictícia i la propaganda nazi pesava en tot el contingut. El 1943 els periodistes moderats i belgicistes van ser llicenciats per l'ocupant i reemplaçats per persones fidels al règim. Després de la guerra Hoste va acomiadar tot el personal que va col·laborar amb el règim nazi. El 5 de setembre del 1944 el diari alliberat ja va tornar als quioscs.
A poc a poc va evolucionar vers un diari popular si no sensacionalista. A mitjans des anys 1990 va abandonar l'aspecte sensacionalista i optar per al localisme en crear vint-i-dos edicions regionals amb molta atenció per a la gent i l'anècdota local, completat per un tronc comú de notícies nacionals i internacionals. Pertany al grup familial de premsa i multimèdia De Persgroep, que edita entre d'altres diaris De Morgen, Het Algemeen Dagblad, De Volkskrant i Trouw i la cadena de televisió VTM.

## Referències

* ↑ «Het Laatste Nieuws + De Nieuwe Gazet» (en neerlandès), 2015. [Consulta: 28 juny 2017].
* ↑ van Velthoven, 2005, p. 8.
* ↑ van Velthoven, Harry. «3. De gestolen pers: Het Laatste Nieuws (HLN)». A: Zwerver in niemandsland: Julius Hoste en zijn Londens oorlogsdagboek (en neerlandès). Gant: Academia Press, 2005, p. 79-88. ISBN 9789038207353.
* ↑ Verduyn, Ludwig. «16. Familie Van Thillo». A: De 200 rijkste Belgen (en neerlandès). Anvers: Pelckmans/Uitgeverij Van Halewyck, 2012. ISBN 9789461311092.
# Ielan (Sverdlovsk)

* Per a altres significats, vegeu «Ielan».
Ielan (en rus: Елань) és un poble de l'óblast de Sverdlovsk, a Rússia, segons el cens del 2010 tenia 24 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Storm (pel·lícula de 2005)

Storm (lit. «tempesta») és una pel·lícula sueca dirigida per Måns Mårlind i Björn Stein, estrenada l'any 2005. Ha estat doblada al català.
Escrit per Måns Mårlind i produït per Karl Fredrik Ulfung, el film el protagonitzen Joel Kinnaman, Eric Ericson, Eva Röse i Jonas Karlsson. El film ha estat rodat en suec a Suècia i difós el 2005. Va guanyar el premi Guldbagge a la millor fotografia.

## Argument

DD (Donny Davidson) és un periodista a la trentena, que pensa que pot gestionar tot sol la seva vida de dandy a Estocolm sense tenir compte les persones socialment desfavorides.
La ciutat d'Estocolm és amenaçada per una tempesta, però Donny se'n burla.
Lova, una jove pèl-roja, ha robat una caixa de plata a la banda d'un « guardià d'uniforme » que vol recuperar la caixa i persegueix Lova. La caixa pot donar respostes a qüestions eternes i perilloses.
Donny és tranquil al fons d'un taxi en un embotellament, quan Lova entra al taxi. Lova dona la caixa a Donny abans de dir-li que sabrà quan obrir-la, a continuació Lova desapareix.
Donny i Eva han de viatjar en el temps per assegurar el futur de la humanitat.
En la fugida, Donny troba novament Lova, que condueix un cotxe i que l'estaborneix. Quan Donny recupera la consciència, es troba en una ciutat deserta on vivia quan era nen. A la casa dels seus pares, troba un còmic anomenat "Storm", l'acció del qual reflecteix les seves experiències reals. Tanmateix, no arriba a obrir la caixa.

## Repartiment

* Joel Kinnaman: Amo del Bar
* Eric Ericson: DD (Donny Davidson)
* Eva Röse: Lova
* Jonas Karlsson: el guardià
* Lina Englund: l'ajudant
* Peter Engman: Cabbie, taxista
* Kalle Norrhäll: Jeppon
* Jacqueline Ramel: Malin
* Matias Varela: Knugen
* Per Ragnar: Vakthavande
* Sasha Becker: Helena
* Adam Lundgren: DD adolescent
* Oscar Åkermo: DD nen
* Christian Rinmad: Ronny / Christian Hollbrink (Lillebror)
* Niclas Larsson: Ronny nen
* Victor Ström: Mormon
* Katia Winter: cambrera
* Katarina Sandström: periodista

## Llocs dels rodatges

El film ha estat rodat a la tardor 2004 a Estocolm, Vänersborg (servint de ciutat abandonada), Trollhättan àlies Trollywood, Elmia, Kungsbron, Kungsgatan i Uddevalla a Suècia.

## Premis

El film ha assolit el Guldbagge l'any 2006 per a la millor cinematografia, el Linus Sandgren i el premi del públic del Festival Internacional de Cinema d'Estocolm l'any 2005. Ha obtingut igualment el Corb de plata a Brussel·les (Bèlgica) i el Méliès de plata al Festival de cinema fantàstic d'Amsterdam (2006, Holanda).

## Referències

* ↑ «ésAdir > Filmoteca: pel·lícules > Storm». [Consulta: 9 febrer 2019].
* ↑ «Storm». [Consulta: 21 juliol 2013].
* ↑ «Storm». Arxivat de l'original el 2015-04-02. [Consulta: 21 juliol 2013].
* ↑ «Storm». Arxivat de l'original el 2015-04-02. [Consulta: 21 juliol 2013].
* ↑ «#http://www.panorama-cinema.com/html/crítics/storm.htm Storm».
* ↑ «Storm».
# Hillsboro (Illinois)

Hillsboro és una població dels Estats Units a l'estat d'Illinois. Segons el cens del 2000 tenia 4.359 habitants.

## Demografia

Segons el cens del 2000, Hillsboro tenia 4.359 habitants, 1.800 habitatges, i 1.189 famílies. La densitat de població era de 468,8 habitants/km².
Dels 1.800 habitatges en un 33,1% hi vivien nens de menys de 18 anys, en un 50,2% hi vivien parelles casades, en un 11,9% dones solteres, i en un 33,9% no eren unitats familiars. En el 30% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,8% tenia menys de 18 anys, un 8,4% entre 18 i 24, un 27,2% entre 25 i 44, un 21% de 45 a 60 i un 17,6% 65 anys o més.
L'edat mediana era de 38 anys. Per cada 100 dones de 18 o més anys hi havia 80,3 homes.
La renda mediana per habitatge era de 33.075 $ i la renda mediana per família de 40.135 $. Els homes tenien una renda mediana de 31.821 $ mentre que les dones 18.668 $. La renda per capita de la població era de 17.458 $. Aproximadament el 14,3% de les famílies i el 17,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hillsboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Hillsboro». American Fact Finder. Oficina del Cens dels Estats Units, 12-01-2010.
# Hillsboro (Missouri)

Hillsboro és una població dels Estats Units a l'estat de Missouri. Segons l'estimació del 2008 tenia 2.062 habitants.

## Demografia

Segons el cens del 2000, Hillsboro tenia 1.675 habitants, 581 habitatges, i 395 famílies. La densitat de població era de 270,6 habitants per km².
Dels 581 habitatges en un 35,1% hi vivien nens de menys de 18 anys, en un 47,7% hi vivien parelles casades, en un 16,5% dones solteres, i en un 32% no eren unitats familiars. En el 26,2% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,6 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,7% tenia menys de 18 anys, un 13,7% entre 18 i 24, un 30,8% entre 25 i 44, un 19,9% de 45 a 60 i un 7,9% 65 anys o més.
L'edat mediana era de 31 anys. Per cada 100 dones de 18 o més anys hi havia 106 homes.
La renda mediana per habitatge era de 36 $ i la renda mediana per família de 44 $. Els homes tenien una renda mediana de 30 $ mentre que les dones 24 $. La renda per capita de la població era de 15.585 $. Entorn del 9,7% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hillsboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Hillsboro». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Taules de descompressió

Les taules de descompressió són targetes on els bussejadors poden determinar les condicions de gas per a una cèdula de busseig i les parades de descompressió necessàries per evitar problemes de descompressió.
Amb les taules de descompressió la cèdula de busseig es considera «rectangular», és a dir, que el bus està a la profunditat màxima des que entra a l'aigua fins al moment en què surt (es diu rectangular perquè és la figura que es forma si es dibuixa en un pla on un eix és la profunditat i l'altre la durada).
Existeixen també taules complexes per busseig per etapes, de profunditat i de descompressió.
Algunes taules de descompressió corrents són:
* Taules de l'Armada dels EUA
* Taules de Bühlmann (especials per ser utilitzades en llacs de muntanya; altitud màxima: 600 metres)
* Taules BSAC 88
* Taules de PADI
* Taules DCIEM
* Taules de l'Armada Francesa (taules MN90)
* Taules FMAS

## Alternatives

Actualment existeixen alternatives a les taules de descompressió tradicionals:
* Ordinador de busseig: té l'avantatge de supervisar el busseig en el moment, no només la cèdula planejada, de manera que genera un pla de busseig instantani i augmenta el temps de fons (en contra del perfil rectangular generat amb les taules).
* Taules generades per programes d'ordinador que s'ajusten al pla del bussejador i a la barreja de gasos que respiri.
* Descompressió en el moment (DOTF: Decompression On The Fly) és un mètode per determinar el perfil de descompressió necessari d'una manera ràpida i encertat sense ajuda de taules o ordinador. S'ensenya en els cursos avançats de busseig donats pels instructors d'alguns centres. També se'l coneix com a radi de descompressió perquè utilitza un punt de descompressió obligat conegut i el relaciona amb la profunditat específica i el temps d'immersió. L'obligació de descompressió canvia en increments fixos en relació al punt triat d'acord amb els canvis en la profunditat o el temps d'immersió.

## Vegeu també

* Escafandre autònom

## Bibliografia

* Luis Àvila Recatero, Por debajo de la cota cero Editorial Hispano Europea, Barcelona, 1989.
# Tauler de tallar

El tauler de tallar, post de tallar o tallador és un estri pla emprat a la cuina exclusivament en les operacions de tallada i capolada d'aliments. Sol ser de fusta o plàstic i la missió que compleix és doble: proporcionar una superfície plana, segura i homogènia per al tallament i llescament així com un element segur per al mobiliari de cuina. S'empra com a suport de tall de diferents verdures i especejament de carns i peixos.

## Cures i higiene

El tauler de tallar requereix unes cures higièniques especials, com que és un instrument de cuina pel qual passen diversos aliments. Per això convé tenir-lo constantment el més sec possible (sobretot en els plecs) perquè no barregi sabors ni sigui un punt de propagació de bacteris, raó per la qual:
* Ha de ser netejat de tant en tant amb una dissolució de lleixiu.
* Si és un tauler de fusta, s'aconsella de tant en tant d'emprar algun oli vegetal perquè tapi els porus.

## Vegeu també

* Piló (de capolar)
* Capolador
* Estovador
* Brunoise
* Juliana
# Herne

* No s'ha de confondre amb Herne (Alemanya).
Herne és un municipi belga de la província de Brabant Flamenc a la regió de Flandes. Està compost per les seccions de Herne, Herfelingen i Sint-Pieters-Kapelle.
# Herne Bay United RH

El Herne Bay United és un club esportiu de Herne Bay (Anglaterra) dedicat a la pràctica de l'hoquei sobre patins, el patinatge artístic sobre patins i el patinatge de velocitat sobre patins, fundat el 9 d'octubre de 1924.
Entre 1993 i 2008, ha guanyat 14 dels 16 títols disputats a la National Premier League anglesa.

## Palmarès

* 16 National Premier League: 1993, 1994, 1995, 1996, 1997, 1998, 2000, 2001, 2002, 2003, 2004, 2006, 2007, 2008, 2009 i 2010
* 11 English Cup: 1935, 1937, 2000, 2001, 2002, 2003, 2004, 2006, 2007, 2008 i 2009
* 2 Copa de les Nacions de Montreux: 1932 i 1938

## Referències

* ↑ «Seniors - First Team Season 2011/2012» (en anglès). HerneyBayUnited.co.uk. [Consulta: 11 setembre 2008].

## Enllaços externs

* (anglès) Lloc web oficial del club
# Hyperolius acutirostris

Hyperolius acutirostris és una espècie de granota de la família dels hiperòlids que viu al Camerun.
Està amenaçada d'extinció per la pèrdua del seu hàbitat natural.

## Referències

* Amiet, J.-L. & Schiøtz, A. 2004. Hyperolius acutirostris. Llista Vermella d'Espècies Amenaçades de la UICN 2006. Consulta: 15 d'abril del 2008.
# Hyperolius baumanni

Hyperolius baumanni és una espècie de granota de la família dels hiperòlids que viu a Ghana i Togo.

## Referències

* Rödel, M.-O. & Schiøtz, A. 2004. Hyperolius baumanni. Llista Vermella d'Espècies Amenaçades de la UICN 2006. Consulta: 15 d'abril del 2008.
# Igli Tare

Igli Tare (Vlorë, 25 de juliol de 1973) és un exfutbolista albanès de la dècada de 1990.
Fou 68 cops internacional amb la selecció albanesa.
Pel que fa a clubs, defensà els colors de Karlsruhe, Fortuna Düsseldorf, Kaiserslautern, Brescia, Bologna i Lazio.

## Referències

* ↑ «Albania - Record International Players». Rsssf. [Consulta: 2 gener 2018].
* ↑ «Igli Tare Player Profile - ESPN FC». ESPN FC [Consulta: 13 octubre 2014].
* ↑ «Albania - I. Tare - Profile with news career statistics and history». Soccerway [Consulta: 13 octubre 2014].
* ↑ Igli Tare a National-Football-Teams.com (anglès)
* ↑ «Official Lazio profile». Arxivat de l'original el 2008-08-20. [Consulta: 31 desembre 2018].